Sözümün canı var: nədənsə bütün aidiyyəti rəsmi dövlət qurumlarının saytlarında və digər mənbələrdə Azərbaycanın hər il orta hesabla xaricə nə qədər neft satdığını əks etdirən kokret rəqəmə rast gələ bilmədim. Nəzərə alsaq ki, “Azəri-Çıraq-Günəşli”dən 17 ilə 347 milyon ton (ildə təxminən 20,5 milyon ton) neft hasil edilib və bunun hamısı, həmçinin SOCAR-ın özünün neft hasilatı il ərzində 43 milyon tondan çox (2013-ci ildə maksimal göstərici) neft hasil edilib, bunun da 7 milyon tonu daxili tələbat üçün zavodlarda emal olunub, qalanı xaricə satılıb, deməli, Azərbaycan il ərzində xaricə təxminən 50 milyon tondan çox xam neft eksport edir. Təkrar edirəm, ölkəmizdən xaricə ixrac edilən məhsulların nə az, nə çox, düz 86 faizi xam neftdir!